b'\n_START_ARTICLE_\nMuzikal\n_START_PARAGRAPH_\nMuzikal ali mjuzikel (angle\xc5\xa1ko musical) je glasbeno-scensko delo, ki se je razvilo iz operete. Za razliko od nje ima lahkotnej\xc5\xa1o vsebino, ve\xc4\x8d govorjenih dialogov, ve\xc4\x8d plesa in pevskih to\xc4\x8dk, ki temeljijo na popularni ali jazzovski glasbi. _NEWLINE_Vsebine zgodb so lahko ljubezenske, dru\xc5\xbebenokrit\xc4\x8dne, komi\xc4\x8dne ..._NEWLINE_Prvi muzikal je bil uprizorjen leta 1866 v New Yorku. Priljubljeni pa so postali konec 19. stoletja, ko so bili osrednja oblika popularnega glasbenega gledali\xc5\xa1\xc4\x8da. Razcvet je oblika do\xc5\xbeivela v 20. in 30. letih 20. stoletja. Njegovo sredi\xc5\xa1\xc4\x8de je bilo na Broadwayu in West Endu._NEWLINE_Beseda muzikal je skraj\xc5\xa1ana oblika pojma musical play (glasbena igra).'